Buyuk Britaniyada 55 yil ichida ilk bor deflyatsiya qayd etildi. Ushbu ko‘rsatkich aprelda yillik ifodada 0,1 foizni tashkil etdi. Bu haqda Buyuk Britaniya Milliy statistika byurosiga iqtibos keltirgan holda Reuters axborot agentligi xabar bermoqda. Iste’molchilik narxlari oylik ifodada 0,2 foizga o‘sgan. O‘z navbatida, Buyuk Britaniya Moliya vaziri Jorj Osbornning aytishicha, mamlakatdagi deflyatsiya iqtisodning yaxshi holatda ekanligidan darak beradi. “Bu oshayotgan oyliklar va tushib borayotgan narxlar birikmasidir – mehnatkash oilalar uchun yaxshi yangilik. Ushbu holat ishlayotgan iqtisodiy dasturning afzalligini namoyish qiladi. Bu ziyon keltiruvchi deflyatsiya emas”, deb aytdi Osborn. Ma’lumot uchun, deflyatsiya inflyatsiyaga teskari jarayon bo‘lib, mahalliy valyutaning xaridorgirlik qobiliyatini oshiradi. Bu jarayon narxlarning tutishi bilan aks etadi.